钦定古今图书集成/明伦汇编/闺媛典/第047卷 > 俞士渊妻童氏
## 钦定古今图书集成/明伦汇编/闺媛典/第047卷 > 俞士渊妻童氏

按《元史列女传》：“俞士渊妻童氏，严州人。姑性严，待之
寡恩。童氏柔顺以事之，无少拂其意者。至正十三年，
贼陷威平，官军复之。已乃纵兵剽掠，至士渊家，童氏
以身蔽姑，众欲污之，童氏大骂不屈，一卒以刀击其
左臂，愈不屈，又一卒断其右臂，骂犹不绝，众乃皮其
面而去，明日乃死。”